open-index/open-wikipedia-markdown huggingface dataset:
דויד דוייה

**דויד דוייה** (בצרפתית: **David Douillet**; נולד ב-17 בפברואר 1969) הוא ג'ודוקא עבר צרפתי, פעמיים אלוף אולימפי מאטלנטה 1996 ומסידני 2000.

דוייה נולד בעיר רואן. במהלך הקריירה שלו, דוייה התנשא לגובה של 1.96 מטר ושקל 125 ק"ג. הוא התחרה בקטגוריית המשקל הכבדה ביותר וזכה במדליית זהב במשחקים האולימפיים של אטלנטה 1996 וסידני 2000, בברצלונה 1992 הוא זכה בארד. דוייה זכה שלוש פעמים בתואר אלוף העולם בשנים 1993, 1995 ו-1997 וזכה גם במדליית הזהב בקטגוריית המשקל הפתוח ב-1995. באליפות אירופה זכה בזהב ב-1994, בכסף ב-1993 ובארד ב-1991 ו-1992. הישגים אלה הופכים אותו לאחד מהג'ודוקאים המעוטרים ביותר בהיסטוריה.

במהלך הקריירה דוייה זכה במדליות רבות בתחרויות מהסבב העולמי וביניהן מדליות בטורנירי פריז וטוקיו היוקרתיים.

לאחר פרישתו הפך לפרשן ספורט בערוץ הצרפתי +Canal. דוייה גם נכנס לפוליטיקה וכיהן כשר הספורט הצרפתי בין 26 בספטמבר 2011 למאי 2012.

## הישגים בטורנירים בסבב העולמי

## קישורים חיצוניים

## הערות שוליים

קטגוריה:ג'ודוקא צרפתים
קטגוריה:אלופי עולם בג'ודו
קטגוריה:אלופים אולימפיים: ג'ודו
קטגוריה:אלופים אולימפיים מצרפת
קטגוריה:אלופי אירופה בג'ודו
קטגוריה:זוכי מדליית ארד אולימפית מצרפת
קטגוריה:ג'ודוקא באולימפיאדת סידני (2000)
קטגוריה:ג'ודוקא באולימפיאדת אטלנטה (1996)
קטגוריה:ג'ודוקא באולימפיאדת ברצלונה (1992)
קטגוריה:צרפתים שנולדו ב-1969
מוזיאון ההיסטוריה הצבאית והמלכותית של שוודיה

200px|ממוזער|שמאל|שלט המכוון למוזיאון, עם סמל הסוס המשמש כלוגו של המוזיאון
**המוזיאון להיסטוריה הצבאית והמלכותית של שוודיה **(בשוודית: **Livrustkammaren**) הוא מוזיאון השוכן בארמון המלכותי ארמון סטוקהולם בסטוקהולם, שוודיה. המוזיאון כולל ממצאים רבים מההיסטוריה הצבאית של שוודיה וההיסטוריה של המונרכיה השוודית. מוזיאון זה הוא המוזיאון העתיק ביותר בשוודיה. הוא נוסד ב-1628 על ידי המלך גוסטב השני אדולף, מלך שוודיה שרצה לשמר את בגדיו ממסע המלחמה שלו לפולין  לדורות הבאים.

אוסף המוזיאון כולל קרן שתייה העשויה מקרן אחת של שור הבר החי האחרון שתועד. הקרן נלקחה כשלל מלחמה מהכפר Jaktorów  בפולין על ידי הצבא השוודי במהלך הפלישה השוודית לפולין (1655–1660).

## גלריית תמונות

קובץ:Hunting horn of Sigismund III of Poland.jpg|הקרן המעוטרת של שור הבר האחרון שהיה שייך למלך זיגמונט השלישי מלך פולין
קובץ:Kröningsmantel av purpurfärgad sammet - Livrustkammaren - 91426.tif|שמלת ההכתרה של כריסטינה, מלכת שוודיה
Dokumentation, utställning, Cristina di Svezia, år 2004 - Livrustkammaren - 84978.jpg|בגד מהתערוכה של כריסטינה, מלכת שוודיה
קובץ:Rum A - Livrustkammaren - 87956.tif|בגדי נשף של גוסטב השלישי, מלך שוודיה
קובץ:Gustav Vasas hjälm från 1540 cirka - Livrustkammaren - 94005.tif|הקסדה של גוסטב ואסה, מלך שוודיה
Armour livrustkammaren museum stockholm.jpg|שריון המוצג במוזיאון
Vagnhallen - Livrustkammaren - 87958.tif|כרכרת הכתרה
Shield of Sigismund Augustus.jpg|מגן של זיגמונט השני אוגוסט, מלך פולין
Child parade armour of Władysław Vasa.jpg|שריון ילדים


## קישורים חיצוניים

* 

קטגוריה:סטוקהולם: מוזיאונים
קטגוריה:מוזיאונים צבאיים
יחסי לטביה–צרפת

[ממוזער|250px|נשיא צרפת [עמנואל מקרון (מימין) ביחד עם מקבילו הלטבי אגילס לויטס בעת טקס קבלת פנים בריגה, ספטמבר 2020 (צולם בעת מגפת הקורונה)]]
**יחסי לטביה–צרפת** הם היחסים הדיפלומטיים שבין **[[לטביה|הרפובליקה של לטביה]]** לבין **[[צרפת|הרפובליקה הצרפתית]]**.

## סקירה כללית
בין צרפת ללטביה שוררים יחסים חמים כחלק מהיחסים של צרפת עם כלל המדינות הבלטיות. המדינות הן שותפות אסטרטגיות מאז הסכם שנחתם בנושא בריגה, במאי 2008. התוכנית הושלמה ואושררה באמצעות הסכם נוסף שנחתם ב-2012. בפברואר 2017, חתמו שרי ההגנה של צרפת ולטביה על הסכם הגנה בין-לאומי בפריז.

הפורום הכלכלי של צרפת-לטביה התקיים בריגה במאי 2014. פורום נוסף התקיים בפריז באוקטובר 2017.

ב-2018, חגיגות המאה של לטביה התקיימו הן בלטביה והן בצרפת. תערוכה על הסימבוליות הבלטית התקיימה במוזיאון ד'אורסיי, מאפריל עד יולי 2018. ישנו בריגה בית ספר צרפתי בשם "Lycee Francais de Riga".

## ביקורים בדרג גבוה
### מצרפת ללטביה
* מאי 1992 - נשיא צרפת פרנסואה מיטראן היה ראש המדינה המערבי הראשון שמבקר בלטביה לאחר סיום המשטר הסובייטי.
* 2001 - נשיא צרפת ז'אק שיראק ערך ביקור בריגה.
* 2006 - נשיא צרפת ז'אק שיראק ערך ביקור בריגה במסגרת ועידת נאט"ו.
* מאי 2015 - נשיא צרפת פרנסואה הולנד ביקר מצרפת.
* ספטמבר 2020 - נשיא צרפת עמנואל מקרון ערך ביקור בריגה.

### מלטביה לצרפת
* 2005 - נשיאת לטביה ואירה ויקה-פרייברגה ביקרה בפריז ואורחה בארמון האליזה.
* 16 בנובמבר 2016 - ביקור של שר החוץ הלטבי אדגארס רינקביצ'ס בפריז לרגל 25 שנים לכינון היחסים הדיפלומטיים.
* 2018 - ביקור של ראש ממשלת לטביה ריימונדס ויוניס

## ייצוג
* צרפת מיוצגת בלטביה בדרג השגרירות באמצעות שגרירות שהיא מחזיקה בריגה, בירת המדינה.
* לטביה מיוצגת בצרפת בדרג השגרירות באמצעות שגרירות שהיא מחזיקה בפריז, בירת המדינה. לטביה מיוצגת בצרפת גם בדרג הקונסולרי באמצעות 7 קונסוליות שהיא מחזיקה בערים: בורדו, קאלה, ליון, מרסיי, נאנסי, נאנט, וטולוז ושטרסבורג.

## קישורים חיצוניים

* France and Latvia, משרד החוץ הצרפתי

## הערות שוליים

קטגוריה:ערכים ללא קטגוריות פיזיות - יחסי חוץ
יחסי בורקינה פאסו – דנמרק

**יחסי בורקינה פאסו–דנמרק** הם היחסים הבילטרליים הרשמיים, הפוליטיים, השיתופיים והמדיניים שבין **מדינת** **[[בורקינה פאסו]]** לבין **[[ממלכת דנמרק]]**.

## ייצוג
* בורקינה פאסו מחזיקה בשגרירות בעיר הבירה קופנהגן.
* שגרירות דנמרק בבורקינה פאסו ממוקמת בוואגאדוגו.

## סיוע
מאז 1973 מסייעות המדינות זו לזו בפיתוחן הטכנולוגי והכלכלי. סך הסיוע הכספי לבורקינה פאסו עמד על 233 מיליון DKK בשנת 2010.

תמיכתה העיקרית של דנמרק הייתה בנושא הפחתת העוני. העוני בבורקינה פאסו הוא הרקע לשיתוף הפעולה הפיתוחי הדני והבורקיני. דנמרק אף מחזיקה בתוכנית בנושא החקלאות בבורקינה פאסו.

בין היתר נחתמו מספר הסכמים בין דנמרק ובורקינה פאסו.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי דנמרק–קוסובו

**יחסי דנמרק-קוסובו** הם היחסים הבילטרליים הרשמיים, הפוליטיים, השיתופיים והמדיניים שבין **[[ממלכת דנמרק]]** לבין **[[קוסובו|הרפובליקה של קוסובו]]**. קוסובו הכריזה על עצמאותה מסרביה ב-17 בפברואר 2008, דנמרק הכירה בכך ב-21 בפברואר 2008. שגריר דנמרק לקוסובו כפוף לשגרירות בווינה שבאוסטריה מאז 6 במרץ 2008.

## צבא
דנמרק תרמה קבוצה של כ-308 חיילים לכוח קוסובו שבראשות נאט"ו. נכון לנובמבר 2010, נותרו בתוכה יחידה של 152 חברים.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי דנמרק–ונצואלה

**יחסי דנמרק-ונצואלה** הם היחסים הבילטרליים הרשמיים, הפוליטיים, השיתופיים והמדיניים שבין **[[ממלכת דנמרק]]** לבין **[[ונצואלה|הרפובליקה הבוליברית של ונצואלה]]**. דנמרק מיוצגת בוונצואלה, באמצעות שגרירותה בברזיליה, ברזיל. ונצואלה מחזיקה בשגרירות בקופנהגן. לדנמרק אף יש קונסוליה כללית בקראקס. ב-1878, תוארו היחסים בין דנמרק וונצואלה תוארו כ"ידידותיים".

## היסטוריה
ב-26 במרץ 1838, דנמרק וונצואלה חתמו על הסכם ידידות, מסחר וניווט. ב-18 ביולי 1858, המדינות חתמו על הסכם מיוחד לגבי המכס. בשנת 1863 נחתם חוזה ידידות, מסחר וניווט בקראקס בין דנמרק לוונצואלה. האמנה תוארה כאחת מבין הליברליות ביותר של ונצואלה.

ב-1902, פורסמו הצהרות שגויות בעיתונות, שלפיהן דנמרק תבעה את ונצואלה מאז 1837. במהלך משבר ונצואלה 1902–1903, שגריר ארצות הברית לוונצואלה הרברט וו בואן ההגנה על ונצואלה לבעלות בריתה של ונצואלה, בהן דנמרק.

במהלך התקופה בין 1938 ל-1948, עשרות משפחות דניות היגרו לוונצואלה. ב-5 ביוני 1938, הפליגו 187 דנים לוונצואלה.

## יחסים מסחריים
בשנים 1831–1832, סך הסחר בין דנמרק וונצואלה הסתכם ב-7,876,000 פרנקים. בשנים 1841–1842, הסחר הגיע למקסימום של 1.7 מיליון פרנק. המסחר נערך בדרך כלל דרך המושבה הדנית של סנט תומאס.

ב-2007, הייצוא הדני לוונצואלה הסתכם בכ-347-מיליון DKK, ואילו היבוא מוונצואלה הסתכמם בכ-163 מיליון DKK. מינואר ועד ספטמבר 2008, הייצוא הדני לוונצואלה הסתכם ב-304 מיליון DKK בזמן שהייבוא מוונצואלה הסתכם בכ-196 מיליון DKK.

## ביקורים מדרג גבוה
בדצמבר 2009 ביקר נשיא ונצואלה הוגו צ'אווס בדנמרק, עבור ועידת האו"ם לשינוי האקלים 2009.

## הערות שוליים

קטגוריה:ערכים ללא קטגוריות פיזיות - יחסי חוץ
מתי קובלר

**מתי קובלר** (**Mátti Kovler**; נולד ב-14 בספטמבר 1980) הוא מלחין ישראלי ויוצר בתחום התיאטרון והאופרה.

## ביוגרפיה
מתי קובלר נולד במוסקבה, והיגר לישראל בשנת 1990 עם משפחתו. מתי הוא נכדם של זמר האופרה הרוסי ליאוניד קובלר והפסנתרנית רוזה איידוס, תלמידתו של . בוגר התיכון הישראלי למדעים ולאמנויות בירושלים. לאחר שרותו הצבאי השלים תואר ראשון באקדמיה למוסיקה ולמחול בירושלים והמשיך את לימודיו בארצות הברית. קובלר לימד בבית קונסרבטוריון ניו אינגלנד, Northeastern University בבוסטון. בשנים 2014-2015 הוא היה מלחין הבית במרכז אלי ויזל באוניברסיטת בוסטון. החל מ-2015 קובלר משתתף בסדנת בי אמ איי לתיאטרון מוזיקלי ע״ש לימן אנגל בניו יורק. קובלר הוא המנהל האמנותי של קבוצת התיאטרון Floating Tower (מגדל פורח) בברוקלין, ניו יורק.

יצירותיו הוזמנו על ידי פסטיבל ישראל, טנגלווד וה-קרנגי הול. יצירותיו לתזמורת בוצעו על ידי התזמורת הפילהרמונית הישראלית, תזמורת אולפני פוקס סימפוניה (לוס אנג'לס), תזמורת מטרופול (אמסטרדם), רביעיית אריאל, שירלי בריל ועוד.

יצירתו ״דראמף וזהב הריין״, אופרה סאטירית, הועלתה בניו יורק ערב בחירות נובמבר 2016 לנשיאות ארה״ב. האופרה שהופקה בשיתוף עם  וקלייר צ'ייס היא פרודיה על ואגנר מנקודת מבטן של שלוש נשותיו של דונלד טראמפ.

## פרסים
מתי קובלר היה עמית בפסטיבלי טנגלווד, אספן וקיג'יאנה, זכה בשני פרסים מטעם אסק״פ "איגוד המלחינים האמריקאיים" ע״ש מורטון גולד הניתנים למלחינים צעירים, וכן בפרס ע״ש תיאודור פרסר בקומפוזיציה. במהלך שהותו בארץ זכה במלגות מטעם קרן התרבות אמריקה-ישראל. מתי מחזיק בתואר דוקטור בקומפוזיציה מקונסרבטוריון ניו אינגלנד. בספטמבר 2013 מתי הוכר על ידי העיר בוסטון כמו אחד מששת הזוכים במלגות האח תומאס, פרסים דו שנתיים לאמנים מדיסציפלינות שונות אשר תרמו תרומה יוצאת דופן לחיי התרבות ולקהילת העיר.

## קישורים חיצוניים
* 

* אתר האינטרנט של קבוצת Floating Tower
* עמי ותמי, אגדה מוזיקלית לכל המשפחה בגרסה הסימפונית, באתר ה-Itunes

## הערות שוליים

קטגוריה:מלחינים ישראלים
קטגוריה:בוגרי התיכון הישראלי למדעים ולאמנויות (ירושלים)
קטגוריה:בוגרי האקדמיה למוסיקה ולמחול בירושלים
קטגוריה:מלחיני קולנוע ישראלים
קטגוריה:מלחיני אופרה
קטגוריה:מלחינים ישראלים במוזיקה הקלאסית
קטגוריה:סגל הקונסרבטוריון למוזיקה של ניו אינגלנד
קטגוריה:ישראלים שנולדו ב-1980
אשלי גונזלס

**אשלי גונזלס** (בספרדית: **Asley González**; נולד ב-5 בספטמבר 1989) הוא ג'ודוקא קובני המתחרה בקטגוריית עד 90 ק"ג, סגן אלוף אולימפי מלונדון 2012. באליפות העולם 2013 שנערכה בריו דה ז'ניירו, זכה גונזלס במדליית הזהב.

גונזלס מחזיק גם במדליית ארד מאליפות העולם 2011 שנערכה בפריז, ובשתי מדליות כסף מהמשחקים הפאן-אמריקאיים.

## פרסים
זכה בפרסים הבאים:
***[[ג'ודו במשחקים האולימפיים|המשחקים האולימפיים]]**:
:לונדון 2012: מדליית כסף בקטגוריית המשקל עד 90 ק"ג
***[[אליפות העולם בג'ודו|אליפות העולם]]**:
:ריו דה ז'ניירו 2013: מדליית זהב בקטגוריית המשקל עד 90 ק"ג
:פריז 2011: מדליית ארד בקטגוריית המשקל עד 90 ק"ג
***[[המשחקים הפאן-אמריקאיים]]**:
:גוודלחרה 2011: מדליית כסף בקטגוריית המשקל עד 90 ק"ג
:טורונטו 2015: מדליית כסף בקטגוריית המשקל עד 90 ק"ג
***[[האליפות הפאן-אמריקאית בג'ודו|האליפות הפאן-אמריקאית]]**:
:גוודלחרה 2011: מדליית זהב בקטגוריית המשקל עד 90 ק"ג
:סן חוסה 2013: מדליית זהב בקטגוריית המשקל עד 90 ק"ג 
:מונטריאול 2012: מדליית כסף בקטגוריית המשקל עד 90 ק"ג
:אדמונטון 2015: מדליית כסף בקטגוריית המשקל עד 90 ק"ג
:סן חוסה 2018: מדליית כסף בקטגוריית המשקל עד 90 ק"ג
***תחרויות מהסבב העולמי (מאסטרס, [[גראנד סלאם (ג'ודו)|גראנד סלאם]], גראנד פרי)**:
:גראנד סלאם ריו דה ז'ניירו 2011: מדליית כסף
:גראנד סלאם טוקיו 2011: מדליית כסף
:גראנד סלאם פריז 2012: מדליית ארד
:גראנד סלאם פריז 2013: מדליית כסף
:טורניר המאסטרס 2013: מדליית ארד
:גראנד פרי מיאמי 2013: מדליית זהב
:טורניר המאסטרס 2015: מדליית ארד
:גראנד פרי בודפשט 2015: מדליית ארד
:גראנד פרי צ'ינגדאו 2015: מדליית כסף
:גראנד סלאם טוקיו 2015: מדליית כסף
:גראנד פרי הוואנה 2016: מדליית זהב
:גראנד פרי זאגרב 2018: מדליית כסף

## קישורים חיצוניים

## הערות שוליים

קטגוריה:ג'ודוקא קובנים
קטגוריה:מדליסטים אולימפיים קובנים
קטגוריה:ג'ודוקא באולימפיאדת לונדון (2012)
קטגוריה:אלופי עולם בג'ודו
קטגוריה:ילידי 1989
Believe Tour

**Believe Tour** הוא סיבוב ההופעות העולמי השני של הזמר הקנדי ג'סטין ביבר. הסיבוב תומך באלבום האולפן השלישי שלו, Believe, אשר יצא ב-19 ביוני 2012. הסיבוב החל ב-29 בספטמבר 2012, בגלנדייל והסתיים ב-8 בדצמבר 2013, בפרת'.

סיבוב ההופעות גרף סכום של כ-209.9 מיליון דולר, דבר אשר הפך אותו לאחד מסיבובי ההופעות המצליחים ביותר בכל הזמנים, ולשני המצליח ביותר של ביבר.

כאשר פרסם את רשימת השירים שנכללו בסיבוב ההופעות, הודיע ביבר כי הוא ירבה לשיר שירים מן שני אלבומים הראשונים, My World 2.0, וMy World, וקומץ שירים מן האלבום שעליו נבנה סיבוב ההופעות עצמו.

## ביקורות
רוב מבקרי המוזיקה הפנו כלפי סיבוב ההופעות שבחים רבים, כאשר תיארו אותו כשונה לגמרי מן סיבוב ההופעות הראשון של ביבר, "My World Tour". בנוסף, מעריציו של ביבר רכשו את כל הכרטיסים שהוצעו למכירה בין רגע, דבר אשר עזר לקידום סיבוב ההופעות.

ביבר אף התראיין מספר פעמים רבות, וברוב הראיונות הוא פירט על רקע צאתו של סיבוב ההופעות, ועל כל מה שעומד מאחוריו.

## רשימת השירים
רשימת השירים הזו תקפה להופעה שהתקיימה ב-29 בספטמבר 2012. רשימה זו לא תקפה לכל ההופעות.

## תאריכי הופעות
**רשימה של ההופעות, תאריכיהן, ערים, מדינות, מתחם, הופעות חימום, כרטיסים אשר נמכרו, וההכנסות.**

## ראו גם
* ג'סטין ביבר BELIEVE
* בליברס
## קישורים חיצוניים

## הערות שוליים

קטגוריה:סיבובי הופעות מ-2012
קטגוריה:סיבובי הופעות מ-2013
קטגוריה:סיבובי הופעות של ג'סטין ביבר
קטגוריה:סיבובי הופעות בצרפת
איראקלי צירקידזה

**איראקלי צִירֵקִידזֶה** (בגאורגית: **ირაკლი ცირეკიძე**; באנגלית: **Irakli Tsirekidze**; נולד ב-3 במאי 1982) הוא ג'ודוקא גאורגי, אלוף אולימפי מבייג'ינג 2008, ואלוף עולם מ-2007.

## ביוגרפיה
בשנת 2007, זכה צירקידזה במדליית כסף באליפות אירופה. באותה שנה התחרה באליפות העולם, שם הגיע עד לגמר וניצח את היווני איליאס איליאדיס ביוקו. באפריל 2008 זכה במדליית ארד באליפות אירופה שנערכה בליסבון וב-13 באוגוסט 2008, הוא התחרה באולימפיאדת בייג'ינג וזכה במדליית הזהב לאחר ניצחון על איבן פרשין מרוסיה בחצי הגמר ועל עמר בניחלף האלג'יראי בגמר.

בשנת 2011, זכה צירקידזה במדליות ארד באליפות אירופה ובאליפות העולם תחת קטגוריית המשקל עד 100 ק"ג. לאחר אולימפיאדת ריו 2016, צירקידזה מונה למאמן הראשי של נבחרת גיאורגיה בג'ודו.

## פרסים
מקור:

**2005**

מדליית כסף - גביע העולם -90 ק"ג, טביליסי

מדליית ארד גביע העולם -90 ק"ג, פראג

**2006**

מדליית זהב - גביע העולם -90 ק"ג, ליסבון

מדליית זהב - גביע העולם -90 ק"ג, טביליסי

מדליית זהב - אליפות גאורגיה -90 ק"ג, טביליסי

מדליית ארד - גביע העולם -90 ק"ג, פראג

מדליית ארד - גביע העולם -100 ק"ג, באקו

**2007**

מדליית זהב - אליפות העולם -90 ק"ג, ריו דה ז'ניירו

מדליית זהב - גביע העולם -90 ק"ג, ורשה

מדליית כסף - אליפות אירופה -90 ק"ג, בלגרד

מדליית כסף - גביע העולם -90 ק"ג, טביליסי

מדליית ארד - גביע העולם -90 ק"ג, בוקרשט

**2008**

מדליית זהב - המשחקים האולימפיים -90 ק"ג, בייג'ינג

מדליית זהב - גביע העולם -90 ק"ג, פראג

מדליית כסף - גביע העולם -90 ק"ג, טביליסי

מדליית ארד - אליפות אירופה -90 ק"ג, ליסבון

**2009**

מדליית ארד - גראנד פרי -100 ק"ג, המבורג

**2010**

מדליית זהב - גביע העולם -100 ק"ג, מדריד

מדליית ארד - גראנד סלאם -100 ק"ג, פריז

**2011**

מדליית ארד - אליפות העולם -100 ק"ג, פריז

מדליית ארד - אליפות אירופה -100 ק"ג, איסטנבול

מדליית ארד - גראנד סלאם -100 ק"ג, טוקיו

**2012**

מדליית זהב - גראנד סלאם -100 ק"ג, ריו דה ז'ניירו

## קישורים חיצוניים

## הערות שוליים

קטגוריה:ג'ודוקא גאורגים
קטגוריה:אלופים אולימפיים מגאורגיה
קטגוריה:אלופים אולימפיים: ג'ודו
קטגוריה:ג'ודוקא באולימפיאדת בייג'ינג (2008)
קטגוריה:אלופי עולם בג'ודו
קטגוריה:גאורגים שנולדו ב-1982
ברה-סור-סן

**ברה-סור-סן** (בצרפתית: **bray-sur-seine**) היא קומונה במחוז סן-אה-מארן  בחבל איל-דה-פראנס שבצרפת.

## היסטוריה

בעיירה התקיימה בימי הביניים קהילה יהודית לכל המאוחר מסביבות 1190 ועד לכל הפחות 1323. לפי היינריך גרוס  בספרו "Gallia Judaica" (פריז, 1897) כונתה העיירה במקורות היהודיים הקדומים בשלל שמות: בראיא, בריאה, בראיה, בריא, ברייאה, בראיי סור שיינא, בראשה, ברייש.

מבין יהודיה נודע (כך על פי השערת גרוס) "הקדוש רבי יעקב דבריאה" שנהרג בעיר על קידוש השם, כנראה בשנת 1191. דברי תורתו מצוטטים בתוספות רבינו ישעיה שבשיטה מקובצת (מסכת בבא קמא דף ב עמוד א, דף ה עמוד ב ועוד). בספר ה״מרדכי״ על מסכת בבא בתרא מוזכר חכם בשם הרב ר׳ יעקב מבריש (בכתב היד ׳ברוייאה׳) שהוא כנראה אותו חכם המוזכר לעיל.

## קישורים חיצוניים

* 
* 

## הערות שוליים

קטגוריה:איל-דה-פראנס: ערים
פיליפ ברת'רטון

**פיליפ ברת'רטון** (באנגלית: **Philip Bretherton**; נולד ב-30 במאי 1955) הוא שחקן אנגלי הידוע בעיקר מתפקידו בדמות אליסטר דיקון בסדרת הטלוויזיה הבריטית "בחלוף השנים".

## ביוגרפיה
ברת'רטון נולד פרסטון שבלנקשייר. הוא למד אנגלית ודרמה באוניברסיטת מנצ'סטר, שם החליט להיות שחקן. בנובמבר 1988 הופיע ברת'רטון בסדרה "רמפול" בפרק "The Barrow Boy" בתפקיד הוגו שילינגפורד. עוד ב-1988 שיחק באופרת הסבון "קורוניישן סטריט" בתפקיד "רוד". ב-1991 גילם בסדרה את רוברט וסטון, וב-2004 הופיע בסדרה בתפקיד איאן דאבנפורט.

### קריירה
ברת'רטון הופיע בסדרה "חדר מיון" בתפקיד אנדרו באוור, בסדרה "נשות הכדורגלנים" גילם את סטפן האוזר, ובסדרה "תחבולות חדשות שיחק בתפקיד דאג סטנדאיבן. עוד הופיע בפרק "פרשת גשר תור" בסדרה "ספר הפרשיות של שרלוק הולמס" מ-1990 בתפקיד מר ג'ויס קאמינגס QC. בעונה הראשונה של הסדרה "Murder in Suburbia" גילם את פיליפ ויטמור. הוא שיחק בפרק "Last Seen Wearing" של הסדרה "המפקח מורס" בתפקיד המורה לצרפתית דייוויד אקום. בסדרה "דרקולה הצעיר" שיחק ברת'רטון בעונה החמישית והאחרונה בתפקיד רוקוולייר. ב-1987 השתתף ברת'רטון בפרק "At Bertram's Hotel" בסדרה "מיס מארפל" בתפקיד מפקח בילוש קמפבל.

בתיאטרון שיחק ברת'רטון בהפקה של המחזה "פיגמליון" בתיאטרון קלויד קמרי (Clwyd Theatr Cymru) במולד שבפלינטשייר.

ב-2013 הופיע ברת'רטון בסרט "The Fifth Estate" בתפקיד ביל קלר.

### חיים אישיים
ב-1988 התחתן ברת'רטון עם שרי ביינס.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1955
ארנבת אסמית

**ארנבת אסמית** או **ארנב אסמי** (שם מדעי: *Caprolagus hispidus*) היא מין של יונק קטן ממשפחת הארנביים הקרובה לארנבת. היא שייכת לסוג יחידי ומצויה בצפון הודו, סמך להרי ההימלאיה.

אורך הארנבת 38-50 ס"מ ומשקלה עד 2.5-3 ק"ג. היא בעלת אוזניים זקורות קצרות ועגולות, פרווה עבה בצבע חום-אדמדם עם מעט זהוב והרגליים ארוכות. 

הארנבת מצויה במורדות הרים וערבות עשב במדינת אסאם בהודו, בנפאל, בבנגלדש ובבהוטן באזורים קרירים ולעיתים גם בביצות. הארנבת צמחונית לחלוטין וניזונה מצמחית קרקע כמו עשבים.

Hare skeleton at MAV-USP.jpg|שלד
File:CaprolagusPalateJASB.jpg|גולגולת


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אדוארד בליית
קטגוריה:ארנביים
קטגוריה:יונקים יחידים בסוגם
קטגוריה:הודו: בעלי חיים אנדמיים
קטגוריה:הודו: יונקים
קטגוריה:בעלי חיים שתוארו ב-1839
תיאור מקרה

ממוזער|התיאור הראשון של מחלת האיידס בעיתון ''Morbidity and Mortality Weekly Report''
ברפואה, **תיאור מקרה** (**case report**) הוא סוג של מאמר מדעי המפרט את התסמינים, האבחנה, הטיפול והמעקב של מטופל בודד. הם בדרך כלל מתארים אירוע חריג, דרך טיפול חדשנית או תמונה ייחודית אשר להם מטרות רפואיות, מדעיות וחינוכיות. לעיתים, מפורסמים תיאורי מקרה של כמה חולים הסובלים מאותה המחלה ואז הפרסום יקרא **סדרת מקרים** (**case series**).

במקרים נדירים, מפורסמים תיאורי מקרה כדי לתאר סימפטומים של מחלה חדשה ומסתורית, וכך מוסבת תשומת הלב של שאר הרופאים לתופעה זו. למשל, מחלת האיידס תוארה לראשונה בספרות הרפואית בשנת 1981 בסדרת מקרים של חמישה חולים הומוסקסואלים. במקרה אחר, שלח הרופא האנגלי ווסט מכתב לעיתון Lancet בו תיאר את תסמונת ווסט בבנו שלו עצמו.

דוגמה נוספת היא מחלת פרקינסון, אשר תוארה לראשונה על ידי ג'יימס פרקינסון בשישה חולים, אשר חלקם היו עוברי אורח שחלפו על ידו ברחוב. הרופא הנודע זיגמונד פרויד פרסם מספר תיאורי מקרה מרשימים אשר היוו אבן דרך ברפואה ובפסיכולוגיה.

## ראו גם
* חקר מקרה

קטגוריה:רפואה
ידידיה מונסונייגו

הרב **ידידיה מונסונייגו** (ה'תקנ"ט, 1799 - ה'תרכ"ח, 1867) היה דיין, פוסק, בלשן ומשורר בפאס שבמרוקו.

## קורות חייו
נולד בשנת ה'תקנ"ט (1799) לרבי רפאל אהרן מונסונייגו ששימש כאב בית הדין  ורבה של פאס, כצעיר מבין ארבעה בנים. בצעירותו למד אצל רבי אברהם אבן דנאן וכנראה גם אצל אביו. לפרנסתו שימש כשוחט ובודק בעיר והיה מומחה גדול בתחומים אלו להם הקדיש חלק גדול מספרו קופת הרוכלים. בשנת ה'ת"ר (1840), לאחר פטירת אביו נבחר למלא את מקומו בבית הדין, תפקיד אותו מילא עשרים ושמונה שנה. בנו רבי יהושע מונסונייגו, שימש אותו, והשיב תשובות הלכתיות למשיגים על אביו. 

נפטר בפאס בכ"ט בחשוון (ערב ראש חודש כסלו) ה'תרכ"ח (1867).

### פיוט ולשון
כחלק מהכשרתו הרבנית עסק ר' ידידיה גם בפייטנות, אבל רק אחדים משיריו שרדו. רבי יוסף בן נאים מעיד שהחזיק ברשותו שניים מפיוטיו: פיוט להפסקת תענית, ופיוט "מי כמוך" על הצלתה של קהילת פאס בשנת ה'תקצ"ב (1832). פיוט נוסף שכתב נמצא בשנים האחרונות בסוף ספרו קופת הרוכלים והוא קינה על הריגת הנערה סוליקה חגואל בשנת 1834, פרט המאשש את ההשערה שר' ידידיה נהג להגיב בשירתו על אירועי התקופה. רבים מפיוטיו דומים להפליא לאלו של רבי יעקב אבן צור שלדברי החוקרים השפיע רבות על המשוררים שבאו אחריו.

עסק רבות גם בבלשנות וכתב חיבור שלם להוכיח את קרבתה של השפה הערבית לעברית. בספרו הוא מביא דוגמאות רבות למלים בערבית אשר לדבריו מקורן בשפה העברית לשכבותיה (לשון המקרא ולשון חכמים) או בלשון הארמית.

## משפחתו
נישא למרים. ידועים בניו רבי יהושע מחבר הספר "שבילי משפט", ושניים נוספים יעקב ורפאל שנפטרו בחייו ולזכרם הקדיש כמה מיצירותיו. בן נוסף היה ר' יהודה ובת בשם חנינא. נינו הרב ידידיה מונסונייגו כיהן כרב הראשי וראב"ד מרוקו.

## חיבוריו
כתב חיבורים רבים במקצועות שונים בתורה וידועים למעלה מ-20 מהם. מחיבוריו שנדפסו:
* דבר אמת – שאלות ותשובות בחלקים אורח חיים, יורה דעה ואבן העזר שבשולחן ערוך.
* קופת הרוכלים – ליקוטי דינים בענייני איסור והיתר על פי סדר הא"ב.
* מנחת זיכרון – אוסף ערכים בדיני ממונות לפי סדר הא-ב

## לקריאה נוספת
*הרב דוד עובדיה, **פאס וחכמיה** חלק א, עמוד 309

## קישורים חיצוניים
* 
* פיוט "מי כמוך" לחנוכה לר' ידידיה מונסונייגו – יוסף תדגי, באתר מורשת יהדות מרוקו	
* רחל חיטין־משיח ותמר לביא, שני פיוטי בקשה מאת ר' ידידיה מונסוניגו 
* מכתב תשובה מרבי ידידיה מונסונייגו, באתר קדם (בית מכירות פומביות)
* 

## הערות שוליים

מונסונייגו
קטגוריה:מחברי ספרי שו"ת
קטגוריה:מחברי ספרי הלכה
קטגוריה:משוררים יהודים מרוקאים
דבו קופה

ממוזער|300px|שמאל|דגם דבו קופה
**דבו קופה** (באנגלית: **Devaux Coupé**) היא מכונית ספורט בתצורת קופה, 2 מושבים, 2 דלתות, אשר מיוצרת על ידי חברת המכוניות "Devaux Cars Pty Ltd" האוסטרלית משנת 2001 ועד היום. ה"דבו קופה" מוגדרת כ"מכונית רטרו".

## דבו קופה
* דגם ה"דבו קופה" קרוי על שם הנעורים (שם צרפתי) של אמו של מעצב הדגם האוסטרלי "David J Clash".
* ייצור דגם ה"דבו קופה" מבוסס על ייצור מכוניות יוקרה, צרפתיות בתצורת קופה, משנות השלושים של המאה העשרים.
* דגם ה"דבו קופה" מיוצר בקצב של 4 יחידות בשנה.
* מסגרת שמשמת החלון הקדמי מופרד ל-2 חלונות נפרדים וסימטריים
* מחיר דגם "דבו ספיידר" (קבריולה) בהשקה עמד על 195,000 דולר.

## תצורות "דבו קופה"
* ספיידר (קבריולה)
* קופה
## מנועי "דבו קופה"
* מנוע 6 צילינדרים, 3,400 סמ"ק, המפיק 230 כ"ס (מנוע יגואר סוג "XR6 straight 6")
* מנוע V8 צילינדרים, 5,700 סמ"ק, המפיק 361 כ"ס (מנוע ג'נרל מוטורס (LS based GM small-block engine) מסוג LS1)

## קישורים חיצוניים

* דגם דבו קופה שנת 2011 (2011 DeVaux Spyder & Coupé… - GatsbyOnline)
* דגם דבו קופה - מפרט טכני (gtplanet)
* תמונות - דבו קופה (tumblr)
* תמונות (24) דבו קופה (topspeed.com/cars/car-news/devaux-coupe)
* דגם דבו קופה (6:15 דקות), יו-טיוב
* דגם דבו קופה (2:00 דקות), יו-טיוב
* דגם דבו קופה (2:46 דקות), יו-טיוב
* דגם דבו קופה (1:40 דקות), יו-טיוב

## הערות שוליים

קטגוריה:מכוניות קבריולה
קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-2001
קטגוריה:כלי רכב המיוצרים באוסטרליה
קטגוריה:מכוניות רטרו
אד גילספי

**אדוארד (אד) וולטר גילספי** (באנגלית: **Edward Walter Gillespie**; נולד ב-1 באוגוסט 1961) הוא פוליטיקאי אמריקאי חבר המפלגה הרפובליקנית. הוא כיהן כיושב ראש הוועדה הרפובליקנית הלאומית, והיה יועץ לממשל ג'ורג' וו. בוש. בשנת 2012 גילספי היה בכיר בקמפיין של מיט רומני לנשיאות.

בחודש אוקטובר 2015, גילספי הכריז שיתמודד על תפקיד מושל וירג'יניה ב-2017. ביוני 2017 הוא נבחר להיות המועמד הרפובליקני לתפקיד המושל, ובבחירות הכלליות בנובמבר 2017 הובס על ידי סגן מושל המדינה, רלף נורתם, עם 53.9% למועמד הדמוקרטי לעומת 45% לגילספי.

## קישורים חיצוניים

קטגוריה:שדלנים אמריקאים
קטגוריה:בוגרי האוניברסיטה הקתולית של אמריקה
קטגוריה:אמריקאים ממוצא אירי
קטגוריה:יושבי ראש הוועדה הרפובליקנית הלאומית
קטגוריה:יועצים לנשיא ארצות הברית
קטגוריה:אמריקאים שנולדו ב-1961
הלנה, ארכידוכסית אוסטריה

**הלנה, ארכידוכסית אוסטריה** (בגרמנית: **Helena von Österreich**; 30 באוקטובר 1903 - 8 בספטמבר 1924), הייתה אשתו של פיליפ אלברכט, דוכס וירטמברג, שהיה ראש בית וירטמברג בין השנים 1939–1975.

## ביוגרפיה
הלנה נולדה בלינץ ב-30 באוקטובר 1903 לפטר פרדיננד, ארכידוכס אוסטריה ולמריה כריסטינה, נסיכת בורבון-שתי הסיציליות, בתם של הנסיך אלפונסו, רוזן קזרטה ומריה אנטונייטה, נסיכת שתי הסיציליות. הלנה גדלה בילדותה בזלצבורג ובווינה עם אחיה, אולם לאחר מלחמת העולם הראשונה היגרה משפחתה לשווייץ, והם התגוררו בלוצרן.

ב-24 באוקטובר 1923 התחתנה הלנה עם פיליפ אלברכט, דוכס וירטמברג, ממנו נולדה לה בת אחת:
מריה כריסטינה, דוכסית וירטמברג (נולדה ב-1924), שלימים התחתנה עם גאורג הרטמן, נסיך ליכטנשטיין.

שבוע לאחר לידת בתה, מתה הלנה ב-8 בספטמבר. בשנת 1928 התחתן בעלה פיליפ אלברכט עם אחותה רוזה, ארכידוכסית אוסטריה, ממנה היו לו עוד 6 ילדים.

## אילן יוחסין

## קישורים חיצוניים

* הלנה, ארכידוכסית אוסטריה 

קטגוריה:בית הבסבורג
קטגוריה:נסיכות
קטגוריה:ילידות 1903
קטגוריה:נפטרות ב-1924
Lonely Day

**** (בעברית: **יום בודד**) הוא סינגל של להקת ההאבי מטאל האמריקאית סיסטם אוף אה דאון, שיצא בשנת 2006. השיר הוא הסינגל השני מתוך האלבום החמישי והאחרון שהוציאה הלהקה, הנושא את השם Hypnotize. סינגל זה זיכה את הלהקה בפרס גראמי בקטגוריית הארד רוק.

בניגוד לרוב שירי הלהקה, הכותב והסולן הראשי הוא גיטריסט הלהקה, דארון מלכיאן. השיר מתאפיין בנגינה שקטה יחסית, ובשירה עדינה. בניגוד לשמועות, דארון לא כתב את השיר לאחיו, מכיוון שהוא בן יחיד.

השיר מופיע בסרט המתח האמריקאי דיסטרביה.

השיר מדבר על אדם עצוב שחש בדידות עמוקה. האדם מתאר את היום שהוא חווה בתור "היום הבודד ביותר בחיי", ושהוא שמח שהוא שרד אותו. השיר הוא אחד הלהיטים הגדולים של הלהקה.

## קליפ וידאו
הקליפ נפתח בצילום של מרכז העיר לוס אנג'לס, כאשר אחד הרמזורים בכביש עולה באש. בהמשך הקליפ רואים את חברי הלהקה בדרכים, ותוך כדי משולבים אלמנטים בוערים לסירוגין.

## משתתפים
* דארון מאלכיאן - גיטרה חשמלית, שירה
* סרג' טנקיאן - קלידים, קולות
* שאבו אודאג'יאן - גיטרה בס
* ג'ון דאלמיאן - תופים

## מיקומי שיא

## קישורים חיצוניים

## הערות שוליים

קטגוריה:שירי System of a Down
קטגוריה:שירים באנגלית
קטגוריה:שירים שהופקו על ידי ריק רובין
קטגוריה:שירים על בדידות
קטגוריה:בלדות משנות ה-2000
גוגומוביל דארט

**גוגומוביל דארט** (באנגלית: **Goggomobil Dart**)  היא מכונית מיקרו, קבריולה, 2 מושבים, בעלת מרכב פיברגלאס, אשר יוצרה על ידי חברת המכוניות "Buckle Motors Pty Ltd" האוסטרליתבין השנים 1959–1961.

## מפרט
דגם ה"גוגומוביל דארט" התבסס על דגם הגוגומוביל הגרמני.

יוצרו כ-700 יחידות.

מחיר הדגם בהשקה עמד על פחות מ-700 לירות שטרלינג

חברת "Buckle Motors Pty Ltd" בנתה את הדגם בוקל GT ספורט קופה, (1957-1959).

## תמונות

קובץ:1959 Goggomobil Dart (17034365702).jpg | גוגומוביל דארט, שנת 1959
קובץ:1957 Goggomobil Dart roadster (8184552793).jpg | גוגומוביל דארט, שנת 1957
קובץ:1957 Goggomobil Dart roadster (8184589750).jpg | גוגומוביל דארט, שנת 1957
קובץ:Goggomobile Dart.JPG | גוגומוביל דארט
קובץ:1960 Goggomobil Dart (5083059983).jpg | גוגומוביל דארט, שנת 1960
קובץ:1960GoggomobilDart-interior.jpg | גוגומוביל דארט - מבט לתוך הרכב
קובץ:Goggomobil Dart (16526643409).jpg | גוגומוביל דארט
קובץ:1959 Goggomobil Dart roadster (8877518011).jpg | גוגומוביל דארט, שנת 1959
קובץ:Goggomobile dart birdwood.JPG | גוגומוביל דארט


## ראו גם
* גוגומוביל
* מכונית מיקרו

## לקריאה נוספת
* גוגומוביל דארט - תמונות (consumerguide)
## קישורים חיצוניים

* גוגומוביל דארט (2:07 דקות), יו-טיוב
* גוגומוביל דארט (צולם בנסיעה) (0:38),יו-טיוב

## הערות שוליים

קטגוריה:מכוניות מיקרו
קטגוריה:מכוניות קבריולה
קטגוריה:מכוניות עשויות פיברגלס
קטגוריה:מכוניות מנוע אחורי
קטגוריה:דגמי מכוניות שהושקו ב-1959
קטגוריה:כלי רכב המיוצרים באוסטרליה
מריה כריסטינה, נסיכת בורבון-שתי הסיציליות

**מריה כריסטינה, נסיכת בורבון-שתי הסיציליות** (באיטלקית: **Maria Cristina di Borbone-Due Sicilie**; 10 באפריל 1877 - 4 באוקטובר 1947), הייתה אחייניתו של פרנצ'סקו השני, מלך שתי הסיציליות ואשתו של פטר פרדיננד, ארכידוכס אוסטריה.

## ביוגרפיה
מריה כריסטינה נולדה ב-10 באפריל 1877 בקאן, לנסיך אלפונסו, רוזן קזרטה ולמריה אנטונייטה, נסיכת שתי הסיציליות, בתם של פרנצ'סקו, רוזן טראפאני ומריה איזבלה, ארכידוכסית אוסטריה.

ב-8 בנובמבר 1900 התחתנה מריה כריסטינה עם פטר פרדיננד, ארכידוכס אוסטריה, ממנו נולדו לה 4 ילדים. לאחר מלחמת העולם הראשונה נאלצו בני המשפחה להגר לשווייץ, שם התגוררו בלוצרן, אולם בשנת 1935 חזרו לאוסטריה.

ב-4 באוקטובר 1947 מתה מריה כריסטינה בזלצבורג, והיא בת 70 שנים.

## משפחתה
ב-8 בנובמבר 1900 התחתנה מריה כריסטינה עם פטר פרדיננד, ארכידוכס אוסטריה, ממנו נולדו לה 4 ילדים:
* גוטפריד, ארכידוכס אוסטריה (1902–1984), התחתן עם דורותיאה, נסיכת בוואריה
* הלנה, ארכידוכסית אוסטריה (1903–1924), התחתנה עם פיליפ אלברכט, דוכס וירטמברג
* גאורג, ארכידוכס אוסטריה (1905–1952), התחתן עם מריה, רוזנת ואלבורג-צייל-הוהנמס
* רוזה, ארכידוכסית אוסטריה (1906–1983), התחתנה עם פיליפ אלברכט, דוכס וירטמברג

## אילן יוחסין

## קישורים חיצוניים

קטגוריה:בית בורבון
קטגוריה:ילידות 1877
קטגוריה:נפטרות ב-1947
הקרן למורשת אנטארקטיקה

**הקרן למורשת אנטארקטיקה** (באנגלית: **Antarctic Heritage Trust**) כוללת כיום שתי שותפות, קרן מורשת אנטארקטיקה (ניו זילנד), שנוצרה בשנת 1987 וקרן מורשת אנטארקטיקה של הממלכה המאוחדת, שנוצרה בשנת 1993. הקרן היא קואליציה שנוסדה לקידום המטרות המוצהרות הבאות:

* קידום מודעות להיסטוריה האנושית של אנטארקטיקה ושייכותה לעולם המודרני: ולמטרה זו, 
* לזהות, לשקם, לשמר ולתעד אתרים היסטוריים באנטארקטיקה, המבנים והחפצים שבהם.
* לשקם, לשמר ולהגן, לפי הצורך, על יסודות אחרים, לרבות רישומים ארכיוניים, של המורשת ההיסטורית של מאמצי האדם באנטארקטיקה.
* לספק אמצעים שיאפשרו למעוניינים, פרטים או ארגונים, לתרום להשגת מטרות הקואליציה.
* לפעול לפי אמות מידה נכונות לניהול המורשת.
* לפעול בהתאם לעקרונות, המטרות והרוח של הברית האנטארקטית, בפרט, שלוחה V, הגנה וניהול אזורי של הפרוטוקול להגנה סביבתית של אנטארקטיקה (פרוטוקול מדריד); ולשתף פעולה עם שותפים לקואליציה, ואחרים בעלי אינטרסים אנטארקטיים, להשגת מטרות אלה.

## ראו גם
* קרן מורשת אנטארקטיקה (ניו זילנד)
* קרן מורשת אנטארקטיקה של הממלכה המאוחדת

## קישורים חיצוניים
* 

קטגוריה:אנטארקטיקה: מגלי היבשת
ג'נט הורן

**ג'נט הורן** (באנגלית: **Janet Horne**) הייתה אישה סקוטית אשר יחד עם בתה הואשמה כמכשפה. היא הייתה האדם האחרון שהוצא להורג באופן חוקי בעוון כישוף באיים הבריטיים.

ג'נט הורן ובתה נעצרו בדורנוך שבמחוז סאתרלנד ונכלאו, בעקבות האשמות מצד שכניה. הורן גילתה סימני סניליות, ולבתה היו עיוותים ברגליה ובידיה. השכנים האשימו את הורן שהשתמשה בבתה בתור פוני, ורכבה עליה לפגוש את השטן, שהתקין לה פרסות. המשפט היה מהיר – השריף הרשיע את שתיהן, ודן אותן להישרף על המוקד. הבת הצליחה לברוח, אך ג'נט הופשטה, נמרחה בזפת, הוצעדה למרכז העיר על חבית ונשרפה בעודנה חיה. תשע שנים אחרי מותה בוטלו החוקים נגד הכישוף בסקוטלנד.

ג 'נט (או ג'ני) הורן היה גם שם גנרי עבור מכשפות בצפון סקוטלנד באותה תקופה, דבר המקשה לגלות אם זה היה שמה האמיתי, ואם לא – מה היה שמה. ישנם מקורות הקובעים את תאריך הוצאתה להורג כיוני 1722 וישנם אחרים המציינים את 1727.

## מורשת
ג'נט הורן היא נושא המחזה *The Last Witch* מאת רונה מונרו, אשר הועלה לראשונה לבמה ב פסטיבל הבינלאומי באדינבורו, ב-2009.

כמו כן, הסיפור של ג'נט הורן הוא נושא השיר ""Am I Evil?" של להקת המטאל דיאמונד הד.

## הערות שוליים

* 
* 

קטגוריה:נשים שהוצאו להורג בבריטניה ואירלנד
קטגוריה:נשים שהוצאו להורג באשמת כישוף
קטגוריה:נשים סקוטיות
קטגוריה:נשים שהוצאו להורג בשרפה
קטגוריה:נשים במאה ה-18
תחרות המועמדים

**תחרות המועמדים** הוא טורניר שחמט שמאורגן על ידי פיד"ה מאז 1950, לצורך קביעת המתחרה מול מחזיק התואר אלוף העולם באליפות העולם בשחמט (הוא הזוכה בתחרות המועמדים), שהזוכה בה מוכתר לאלוף העולם בשחמט.

בתחילה, התחרות התקיימה פעם בשלוש שנים, אולם מאז הפיצול של תואר אליפות העולם בתחילת שנות ה-90 של המאה ה-20, הטורניר אינו מתקיים בתזמון קבוע אלא שנה לפני אליפות העולם.

## מבנה התחרות
מספר המתמודדים בטורניר אינו קבוע והוא נע בין 8 ל-15 משתתפים. רוב המתמודדים מגיעים לטורניר בעקבות תוצאות בטורנירים בינלאומיים, אולם חלק מהמועמדים מקבלים כרטיס חופשי.

הסבב הראשון של תחרויות כניסה לתחרות המועמדים החל ב-1948. עד שנת 1965 הטורניר אורגן בשיטת ליגה (כל שחמטאי שיחק מול יתר המתחרים). משנת 1965 הטורניר שוחק בשיטת נוק-אאוט (המפסיד מודח) ושוחק במשך חודשים. בשנת 1996, האלוף המכהן, אנטולי קרפוב, נכנס לטורניר המועמדים בחצי הגמר, כך שהזוכה בטורניר הוכתר לאלוף העולם.

פיד"ה הפסיקו את תחרות המועמדים בשנת 1996 (בתקופת הפילוג) ובמקומו התקיים טורניר נוק-אאוט עם מעל 100 שחמטאים. הפורמט שבו השתמשו הפך לאחר האיחוד בשנת 2005 לגביע העולם בשחמט.
באליפות העולם הקלאסית התקיימו תחרויות מועמדים כאשר באליפות העולם בשחמט 1998, הזוכה בתחרות המועמדים (אלכסיי שירוב) לא התמודד מול האלוף המכהן בעקבות מחלוקת.

משנת 2013 מעפילים לטורניר 8 שחמטאים לפי החלוקה הבאה: המפסיד באליפות העולם הקודמת, 2-3 המדורגים הראשונים בגביע העולם בשחמט, 2-3 המדורגים הראשונים בסבב הגרנד פרי, 2-3 המדורגים הראשונים בממוצע השנה שלפני התחרות ומועמד אחד שמקבל כרטיס חופשי מהמארגנים.

בשנת 2018 זכה בתחרות המועמדים פביאנו קרואנה האמריקאי. תחרות המועמדים 2020 התחילה ביקטרינבורג שברוסיה אולם לאחר הסיבוב הראשון התחרות הפסיקה בעקבות הודעת רוסיה על סגירת השמים בעקבות התפרצות נגיף הקורונה. התחרות התחדשה שנה לאחר מכן באותו המקום ויאן נפומניאשצ'י זכה בתחרות.

## קישורים חיצוניים

* מבנה התחרויות עם תוצאות משנת 1948 עד 1990 
* מבנה התחרויות עם תוצאות לאחר שנת 1990 

## הערות שוליים

*
קטגוריה:אליפויות עולם בשחמט
מכשפה לבנה

הכינוי **מכשפה לבנה**, או לפעמים **גבירה לבנה** (באנגלית: White Lady), משמש כדי להבחין בין מכשפות רעות (המשתמשות במאגיה שחורה) לטובות. גבירות לבנות בפולקלור האירופי הן מרפאות עממיות, ואם האמינו שהן משתמשות בכישוף, היה זה מוכר כמאגיה לבנה. עוסקים אחרים בריפוי ומאגיה עממיים כללו את ה-cunning folk של האיים הבריטים, devins-guérisseurs הצרפתיים, benandanti האיטלקיים, toverdokters ו-duivelbanners ההולנדיים, Hexenmeister ו-Kräuterhexen הגרמניים, curanderos הספרדיים, kloge folk ו-klok gumma הסקנדינביים, ו-Vedmak הסלאביים. ונראה שלמעלה ממחצית מה"מכשפות" בהונגריה עסקו בריפוי.

במהלך צידי המכשפות של העת החדשה המוקדמת באירופה, העוסקים במאגיה עממית לא ראו עצמם כמכשפות, שבתפישה האירופית לרוב נחשבו למי שכרתו ברית עם השטן, אלא כמרפאים וחוזים. אך רבים ורבות מהם עדיין נשפטו והוצאו להורג, במיוחד בתקופות שיא של הרדיפה. ל-cunning folks רבים הייתה חיית לוויה שהם האמינו שהם רוח מדריכה שלהם , וחיות אלה, במיוחד חתולים, עברו דמוניזציה על ידי ההמונים.

חלק מהמרפאים העממיים האלו ראו בעצמם מתווכים בין העולם הגשמי לרוחני, סוג של מקבילה לשאמאניזם. אלה לפעמים היו מתארים את מגעיהם עם פיות, יצורים על-טבעיים אחרים, רוחות המתים, לעיתים דרך חוויה חוץ-גופית והתהלכות בעולמות נסתרים. כל זאת בהתאמם לאמונות פולקלוריסטיות בכל זמן ומקום.

[ממוזער|קורנדרה (מרפא עממי/שאמן) ב[אקוודור מבצע טקס היטהרות]]
## בתרבות הפופולרית
* בסדרה "נוכרייה" מאת דיאנה גבלדון, הדמות הראשית, קלייר ביצ'ם, ידועה כ"גבירה לבנה" בסקוטלנד ו-"La Dame Blanche" בצרפת. בסקוטלנד היא אף עומדת למשפט כמכשפה; כך גם בסדרת הטלוויזיה המבוססת על הספרים.
* בספרו "קנילוורת" מתאר סר וולטר סקוט "מכשפה לבנה".
* בספר "הקוסם מארץ עוץ מאת ל. פרנק באום, גלינדה היא מכשפה טובה, וכך גם בסרט משנת 1939 המבוסס עליו.
* מכשפות לבנות הן דמויות ראשיות ברבים מספרי עולם הדיסק של טרי פראצ'ט.
* בעונה השלישית של סיפור אימה אמריקאי, סטיבי ניקס מתוארת כמכשפה לבנה.

## הערות שוליים

קטגוריה:כישוף ומכשפות
גביע הפדרציה 1975

**[[גביע הפדרציה]] 1975** הייתה התחרות ה-13 לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי מועדון הטניס באקס-אן-פרובאנס. התחרות הייתה פתוחה לכל נבחרת שתרשם. 

התחרות החלה ב-5 במאי בהשתתפות 31 נבחרות והסתיימה ב-11 במאי 1975.

המנצחת של התחרות הייתה צ'כוסלובקיה שניצחה במשחק הגמר את נבחרת אוסטרליה וזכתה בגביע בפעם הראשונה.

לא הוענקו פרסים כספיים.

## מהלך התחרות

### משחק הגמר

## ישראל בתחרות
בנבחרת  השתתפו פאולינה פלד וז'נין שטראוס. בסיבוב הראשון הן נפגשו עם  והפסידו 1:2. 

## קישורים חיצוניים
* נתוני משחק הגמר

קטגוריה:תחרויות טניס ב-1975
קטגוריה:תחרויות גביע הפדרציה בצרפת
קטגוריה:גביע הפדרציה
קטגוריה:פרובאנס-אלפ-קוט ד'אזור: ספורט
יחזקאל עזרא הלוי

הרב **יחזקאל עזרא הלוי** (ה'תרי"ב, 1852 - ג' בטבת ה'תש"ב, 23 בדצמבר 1941), היה פוסק, מקובל, משורר וממלא מקום החכם באשי ("וכיל") בבגדאד שבעיראק. התגורר לסירוגין גם בירושלים שם ייסד ישיבה ונפטר.

## ביוגרפיה
נולד בבגדאד שבעיראק ליהושע הלוי. למד בישיבת "מדרש בית זלכה", והיה תלמידו של החכם באשי, הרב יצחק מג'לד. נהג לדרוש בבית הכנסת "שכּר" אחר הצהריים בימי שבת.

בשנת ה'תר"ן (1890) עלה לארץ ישראל והשתקע בירושלים, בשכונת הבוכרים. ייסד עם הרב יעקב חיים סופר בעל "כף החיים", שהיה החברותא שלו, את בית המדרש "שושנים לדוד". בין השאר למד ממנו שם הרב יצחק כדורי. שימש גם נשיא כבוד של "ועד עדת הבבלים", שייצג את העדה מול השלטון הבריטי.

שנים ספורות אחרי שעלה לארץ ישראל נקרא לחזור לבגדאד על מנת למלא את תפקיד החכם באשי. הוא נענה לקריאה, אך כעבור שנים ספורות החליט לחזור לירושלים. בשנת ה'תרפ"ב (1922) נסע לבגדאד ואסף כספים לתמיכה בעולים מבבל.

נפטר בירושלים בג' בטבת ה'תש"ב (23 בדצמבר 1941) ונקבר בהר הזיתים לצד החברותא שלו, הרב יעקב חיים סופר.

## ספריו
* '''ערוגות הבושם''' - פירושים לאגדות חז"ל על סיום כמה מסכתות
* **תהילה ותפארת** - פירוש על דרך הקבלה לספר תהילים
* **פתחי תשובה** - חיבור על "תיקוני תשובה" להאר"י
* **שמחת יום טוב** - פירוש להגדה של פסח, ובסופו שבחי רבי משה אבן עזרא
* **ספר חסדים טובים** - פירוש לפרקי אבות. יצא מכתב יד, בתוספת תולדות המחבר. ירושלים : הוצאת אהבת שלום - די שמואל פרנקו, תשפ"ג.

## קישורים חיצוניים
* 
* חכם יחזקאל עזרא הלוי, באתר החכם היומי
* הלוי, יחזקאל עזרא בן יהושע, באתר בית התפוצות
* חכם יחזקאל עזרא יהושע הלוי ע"ה, ושירשור אודותיו, באתר העיראקי, לשימור מסורת יהודי עיראק
* 
* 

## הערות שוליים

קטגוריה:רבנים עיראקים
קטגוריה:אנשי העלייה הראשונה
קטגוריה:נושאי משרת חכם באשי
קטגוריה:בוגרי מדרש בית זלכה
קטגוריה:יהודים הקבורים בהר הזיתים: חלקת הספרדים
קטגוריה:בגדאד: רבנים
קטגוריה:רבנים ספרדיים
קטגוריה:רבנים ארץ-ישראלים
קטגוריה:שכונת הבוכרים: אישים
קטגוריה:ארץ-ישראלים שנולדו ב-1852
קטגוריה:ארץ-ישראלים שנפטרו ב-1941
מילקו בייליצה

**מילקו בייליצה** (במונטנגרית: **Милко Бјелица**; נולד ב-4 ביוני 1984 בבלגרד, הרפובליקה הפדרלית הסוציאליסטית של יוגוסלביה) הוא כדורסלן סרבי-מונטנגרי המשחק בקבוצת מורנר בר מליגת העל המונטנגרית, ובנבחרת מונטנגרו.

## קריירת משחק
### קריירת מועדונים
בייליצה גדל במחלקות הנוער של הכוכב האדום בלגרד, ועלה לקבוצת הבוגרים של המועדון בגיל 17. הוא שיחק במועדון במשך חמש שנים במסגרת ליגת העל הסרבית, הליגה האדריאטית וגביע יול"ב בלי לקבל תפקיד משמעותי, כשבעונת השיא שלו הוא קלע 6.5 נקודות למשחק בממוצע. התואר היחיד בו זכה בתקופה זו עם הקבוצה הסרבית היה הגביע המקומי, ב-2004 וב-2006. בעונת 2006/2007 עבר לשחק בבונדסליגה, בבראונשווייג ואז בעונה לאחר מכן בקלן, ששיחקה גם בגביע יול"ב.

ב-2008 הצטרף בייליצה לריטאס וילנה הליטאית, בה שיחק שלוש עונות. בעונה הראשונה זכה עם הקבוצה בגביע יול"ב, וכתוצאה מכך בעונתו השנייה הוא הופיע לראשונה ביורוליג עם הקבוצה. ביצועיו במפעל האירופי הבכיר בעונתו הראשונה הפיקו מדד יעילות ממוצע של 9 נקודות ב-21.5 דקות. בעונה הבאה העמיד בייליצה מספרים משופרים, כשקלע 12.3 נקודות, הוריד 4.7 כדורים חוזרים ומסר 1.7 אסיסטים למשחק בממוצע. בזירה המקומית זכה בייליצה עם הקבוצה בשני דאבלים מקומיים בעונות 2008/2009 ו-2009/2010, ובאליפות הליגה הבלטית ב-2009, כאשר בסך הכל הקבוצה זוכה בעונתו הראשונה של בייליצה ב-4 תארים, כשכוכבה באותה עונה היה צ'אק איידסון.

בעונת  עבר בייליצה לשחק בקאחה לאבורל ויטוריה מליגת העל הספרדית והיורוליג למשך שתיים וחצי עונות. בדצמבר 2013 חתם באנאדולו אפס. ביוני 2015 עבר לדרושפאקה. בספטמבר 2016 חתם בכוכב האדום בלגרד לשנתיים.

## קישורים חיצוניים

## הערות שוליים

קטגוריה:כדורסלנים סרבים
קטגוריה:כדורסלנים מונטנגרים
קטגוריה:כדורסלני הכוכב האדום בלגרד
קטגוריה:כדורסלני אנאדולו אפס
קטגוריה:כדורסלני דרושפאקה
קטגוריה:כדורסלני ריטאס וילנה
קטגוריה:כדורסלני סאסקי בסקוניה
קטגוריה:כדורסלני סרגוסה באסקט
קטגוריה:כדורסלני מורנר בר
קטגוריה:כדורסלני נבחרת מונטנגרו
קטגוריה:כדורסלני לובן בראונשווייג
קטגוריה:ספורטאים זרים בקטר
קטגוריה:ספורטאים זרים בליטא
קטגוריה:ספורטאים זרים בערב הסעודית
קטגוריה:ספורטאים זרים ביפן
קטגוריה:ספורטאים זרים בגרמניה
קטגוריה:ספורטאים סרבים בספרד
קטגוריה:ספורטאים מונטנגרים בספרד
קטגוריה:ספורטאים סרבים בטורקיה
קטגוריה:ספורטאים מונטנגרים בטורקיה
קטגוריה:סרבים שנולדו ב-1984
קטגוריה:מונטנגרים שנולדו ב-1984
Turn Up the Radio

**Turn Up the Radio** (בעברית: **הגבירי את הרדיו**) הוא סינגל שהוקלט על ידי הזמרת האמריקאית מדונה. השיר יצא לאור ב-2 באפריל 2012, כסינגל השלישי מתוך אלבומה ה-12, MDNA. את השיר כתבה מדונה ביחד עם מרטן סולבג, מייקל טורדג'מן, ג'ייד ויליאמס, מארק לגט וג'ארד וושבורן.

## וידאו קליפ
הווידאו קליפ הנלווה של השיר צולם בפירנצה, איטליה ב-18 וב-19 ביוני 2012. במאי הקליפ היה טום מונרו שהפיק וביים עבורה גם את הקליפ של "Give It 2 Me". כשהייתה באמצע סיבוב ההופעות "The MDNA Tour", החליטה מדונה כי היא תפסיקו לטובת צילום הקליפ לשיר בסטודיו ארטמיו פראנצי. על פי ה-"דיילי מייל", נאמר כי בקליפ מדונה תיסע במכונית ישנה והיא תצבע את שיערה לבלונד. רשת האופנה "באלמין", סיפקה את התלבושות עבור הקליפ, והוא פורסם ב-16 ביולי 2012, עם תצוגה מקדימה שפורסמה כבר ב-13 ביולי 2012.

הקליפ מתחיל כאשר ניתן לראות את מדונה כשהיא בורחת מצלמי פפראצי, אל תוך מכוניתו של הנהג שלה. לאחר מכן הנהג מדליק את הרדיו והיא נרגעת בהדרגה. לאורך הנסיעה, ממשיכים הצלמים לרדוף אחרי מדונה והיא בורחת מהם.

נכון לאוקטובר 2017, מונה הצפיות של הקליפ עומד על כ-10 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שהופקו על ידי מדונה
קטגוריה:שירים על רדיו
קטגוריה:סינגלים בהוצאת אינטרסקופ רקורדס
קטגוריה:שירים שנכתבו על ידי מרטן סולבג
קטגוריה:שירים שהופקו על ידי מרטן סולבג
יחסי ברזיל–דנמרק

**יחסי ברזיל–דנמרק** הם היחסים הדו-צדדיים הרשמיים, הפוליטיים, השיתופיים והמדיניים שבין הרפובליקה הפדרלית של ברזיל לבין ממלכת דנמרק.

## סקירה כללית
שתי המדינות כוננו יחסים דיפלומטיים בשנת 1828, לאחר שנחתם הסכם מסחר וניווט. כמו כן, ב-1922 נפתח בריו דה ז'ניירו משרד תרבות דני. ב-1929 התקיימו חגיגות מאה שנה ליחסים הדיפלומטיים אשר כללו בין היתר מספר פסטיבלים בברזיל. ב-30 ביולי 1936 נחתם הסכם בנושא מסחר.

## יחסי סחר
בשנת 2008, סך היצוא של ברזיל לדנמרק הסתכם ב-2.1 מיליארד DKK (כ-1.4 מיליארד דולר) בעוד סך היצוא הדני לברזיל סוכם ב-1,7 מיליארד דולר.

## ביקורים רמי דרג
שמאל|ממוזער|שגרירות ברזיל בקופנהגן
ראש הממשלה הדני אנדרס פוג ראסמוסן ביקר בברזיל בשנת 2007. נשיא ברזיל לואיז אינסיו דה סילבה ביקר בדנמרק במהלך כהונתו.

## נציגויות דיפלומטיות
* ברזיל מחזיקה בדנמרק שגרירות בקופנהגן.
* דנמרק מחזיקה בברזיל שגרירות בברזיליה.

## ראו גם
* יחסי דנמרק-ונצואלה
* יחסי ברזיל-שוודיה

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
גביע הפדרציה 1976

**[[גביע הפדרציה]] 1976** הייתה התחרות ה-14 לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה בספקטרום, פילדלפיה. התחרות הייתה פתוחה לכל נבחרת שתרשם. 

התחרות החלה ב-22 באוגוסט בהשתתפות 40 נבחרות והסתיימה ב-29 באוגוסט 1976.

המנצחת של התחרות הייתה ארצות הברית שניצחה במשחק הגמר את נבחרת אוסטרליה וזכתה בגביע בפעם החמישית.

החל משנת 1976 התחרות נערכה בחסות של קולגייט.

## מהלך התחרות

### משחק הגמר

## ישראל בתחרות
בנבחרת  השתתפו פאולינה פלד וחגית צוברי. בסיבוב הראשון הן נפגשו עם  והפסידו 0:3.

בסבב תנחומים נבחרת ישראל הפסידה ל 2:1.

## קישורים חיצוניים
*  נתוני משחק הגמר

קטגוריה:תחרויות טניס ב-1976
קטגוריה:תחרויות גביע הפדרציה בארצות הברית
קטגוריה:גביע הפדרציה
קטגוריה:פילדלפיה: תחרויות ספורט
קטגוריה:1976 בארצות הברית
יחסי בנגלדש–צרפת

**יחסי בנגלדש–צרפת **הם היחסים הדיפלומטיים הרשמיים שבין **[[בנגלדש|הרפובליקה העממית של בנגלדש]]** לבין **[[צרפת|הרפובליקה הצרפתית]]**.

## היסטוריה
הצרפתים הגיעו לראשונה לבנגלדש במהלך סוף המאה ה-17 הם שמרו על מסחר מתמיד בדאקה וסחרו לפעמים גם בערים אחרות. בשנת 1757, צרפת שלחה נציגות סמלית של חיילים מבנגלדש להילחם נגד הבריטים בקרב פלסי

## ביקורים מדרג גבוה
ב-1990, נשיא צרפת, פרנסואה מיטראן, נסע לביקור רשמי בבנגלדש. שק הסינה ואזד, ראש ממשלת בנגלדש, נסעה לביקור רשמי בפריז בשנת 1999. שרי החוץ הבנגלים מורשד ח'אן ודיפו מוני נסוע לביקורים רשמיים בצרפת בשנים 2006 ו-2010 בהתאמה.

## יחסי תרבות
אליאנס פראנסייז (החברה לתרבות הצרפתית) נכנסה לבנגלדש בשנת 1959. ארכאולוגים צרפתים פעילים במגוון חפירות ארכאולוגיות בבנגלדש ומצאו בהן חומרים שונים.

## קישורים חיצוניים

* חסיב, נורול אסלאם, (20 בספטמבר 2015), בי די ניוז 24, "France, Germany making history in Bangladesh with first embassy in the world built and operated jointly".

## הערות שוליים

קטגוריה:ערכים ללא קטגוריות פיזיות - יחסי חוץ
אופטיקנה

**אופטיקנה - האופטיסטור הראשון בע"מ**, המוכרת במותג "אופטיקנה", היא רשת האופטיקה הוותיקה בישראל, המשווקת מוצרי אופטיקה, משקפיים, משקפי שמש, עדשות מגע ועזרי שמיעה.

בחנויות אופטיקנה נמכרים למעלה מ-40 מותגים שונים של משקפי שמש וראייה, ובהם: גוצ'י, ריי באן, פראדה, ורסצ'ה, ג'ימי צ'ו ועוד.

## היסטוריה
הרשת הוקמה בשנת 1988 על ידי שרית ומאיר רסין. מאיר רסין הוא דור שני לאופטומטריסטים, בוגר לימודי אופטומטריה בגרמניה. לאחר עשור בקליניקה פרטית, יסד רסין את אופטיקנה.

החנות הראשונה הוקמה בדיזנגוף סנטר.

בשנת 2005 החלה אופטיקנה לייצא לחו"ל את מותגי הבית של הרשת, ומ-2006 הרשת החלה למכור לחנויות עצמאיות פרטיות בישראל את מותג הבית KOYA, ומותגים בינלאומיים אחרים שהרשת ייבאה ביבוא מקביל לישראל.

בשנת 2005 עתרה הרשת לבג"ץ בשיתוף עם מועצת האופטומטריסטים, על מנת שיורה לאסור מכירת עדשות מגע ללא מרשם מרופא עיניים או מאופטומטריסט. העתירה נדחתה אך בעקבותיה בג"ץ הורה למשרד הבריאות להסדיר את נושא מכירת עדשות המגע בתקנות. ועדה שהקים משרד הבריאות המליצה כי מכירת עדשות מגע ללקוח, תתבצע רק בצמוד למרשם.

בשנת 2007 נכנסה הרשת לתחום עזרי השמיעה, בלמעלה מ-15 סניפי אופטיקנה מופעל מכון שמיעה. מכוני השמיעה מעניקים שירותי בדיקת שמיעה, ייעוץ לשיקום שמיעה, התאמה ומכירה של מכשירי שמיעה ואביזרי עזר. אופטיקנה היא אחת מספקיות מכשירי השמיעה הנבחרות של קופת חולים כללית.

בשנת 2011 פתחה הרשת מכללה להכשרת אופטיקאים ואקוסטיקאים, אך סגרה אותה בשנת 2016.

בשנת 2013 השיקה הרשת את מותג הצעירים SEVEN.

בשנת 2016 נפתח במתחם שרונה "מוזיאון אופטיקנה" העוסק בעולם האופטיקה. אך סגרה אותה בשנת 2021 בעקבות מגפת הקורונה.

נכון לשנת 2023 הרשת מפעילה 80 סניפים בישראל ומספר סניפים בקפריסין בלימסול ולרנקה, קפריסין.

החל משנת 2018, כחלק מהפעילות החברתית שלה, מקדמת הרשת מדי פעם חלוקת משקפי ראייה לילדים אחת לשנה בחינם, במטרה להגדלת המודעות לחשיבות בדיקות ראייה בקרב ילדים.
עדשות הייצור באופטיקנה מיוצרות ב-SEIKO שבגרמניה, מותג שנוסד בשנת 1881 ביפן, ובשנת 1942 נכנס לתחום האופטיקה.

החל משנת 2023 הרשת היא הרשת היחידה תחת מכרז קופת החולים ככלית המעניקה משקפי ראיה לילדים עד גיל 8.

לרשת ניידת ייעודית שבה אופטומטריסטים ונציגי מכירות. הניידת מציעה את שירותיה ברחבי ישראל ובמקרים יוצאי דופן בבית הלקוח.

משנת 2016 מנכ"ל החברה הוא רו"ח אלרועי תורג'מן. הרשת מעסיקה למעלה מ-550 עובדים, בהם 150 אופטומטריסטים.

### מוזיאון האופטיקה, משקפיים ותרבות חזותית
מוזיאון האופטיקה, משקפיים ותרבות חזותית הוקם על ידי משפחת רסין. המוזיאון היה ממוקם במתחם שרונה בתל אביב, ובו תערוכה עם כ-300 פריטי אספנות המספרים את סיפורו של ההיסטורי, האומנותי והאופנתי של עולם האופטיקה. המוזיאון מארח מפגשים ופעילויות העוסקים בנושאים בראיה, אופטיקה ועיצוב. במתחם פועל חדר בריחה ייחודי עם תעתועי אופטיקה ברוח המותג. לאור מגפת הקורונה מתחם זה נסגר.

## קישורים חיצוניים

*דף טיקטוק הרשמי של קאטליה (בלעדי באופטיקנה)
* 

## הערות שוליים

קטגוריה:רשתות שיווק בישראל
קטגוריה:מותגי משקפיים
קטגוריה:ישראל: חברות שהוקמו ב-1988
יחסי גיאנה–צרפת

**יחסי גיאנה–צרפת** הם היחסים הדיפלומטיים הרשמיים שבין **[[גיאנה|הרפובליקה השיתופית של גיאנה]]** לבין **[[צרפת|הרפובליקה הצרפתית]]**.

## סקירה כללית
היחסים הדו-צדדיים בין שתי המדינות הם יחסים מוגבלים, הן מבחינה פוליטית והן מבחינה כלכלית. הם מתמקדים בעיקר ביחסים בין גיאנה למחוז הצרפתי מעבר לים, גיאנה הצרפתית.

מר ליאון ברטרנד, סגן שר התיירות הצרפתי, נסע לג'ורג'טאון ב-24 באוקטובר 2005. זה היה הביקור הרשמי הראשון של פוליטיקאי צרפתי במדינה זו. גברת שנטל ברת'לוט, חברת הפרלמנט של גיאנה, קיבלה משלחת צרפתית שהגיעה לגיאנה בין התאריכים 3 באוגוסט ל-7 באוגוסט. התייעצויות דו-צדדיות ברמה הרשמית הבכירה התקיימו בג'ורג'טאון ב-13 במאי 2010.

כחלק משיתוף הפעולה בין שתי המדינות, הקרן הצרפתית הגלובלית לסביבה (FFEM) תרמה 1.62 מיליון אירו לפרויקט אזורי בנוגע לניהול בר קיימא של משאבי הטבע הרבים הקיימים בגיאנה. פרויקט אזורי חדש של הקרן בלבד בנושא, החל בשנת 2013. הקרן תרמה מיליון אירו לפרויקט זה מתוך 3.2 מיליון שנתרמו מכל שאר העולם.

בשנת 2004 נחתם הסכם ביטחוני בין צרפת לגיאנה. ההסכם התיר לשלוחת צבא צרפת בגיאנה הצרפתית להצטרף אל צבא גיאנה ברגע שהוא יוצא לתרגיל ארצי.

## ייצוג
* צרפת אינה מיוצגת בגיאנה אלא באמצעות השגרירות שהיא מחזיקה בפרמריבו, בירת סורינאם.
* גיאנה אינה מיוצגת בצרפת אלא באמצעות הנציבות הגבוהה שהיא מחזיקה בלונדון, בירת הממלכה המאוחדת.

## קישורים חיצוניים
* France and Guyana, משרד החוץ הצרפתי 

קטגוריה:ערכים ללא קטגוריות פיזיות - יחסי חוץ
40 Dayz & 40 Nightz

**<span lang="en-us" dir="ltr">40 Dayz & 40 Nightz</span>** (בתרגום לעברית: ארבעים יום וארבעים לילה) הוא אלבום האולפן השני של הראפר אקזיביט.

## מיקום במצעדים

## רשימת שירים

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומי חברת RCA רקורדס